ROLUL PAPEI IOAN PAUL AL II-LEA 
IN SCHIMBARILE DIN 1989 


f Stanislaw Card. DZIWISZ 
Arhiepiscop de Cracovia 


Excelența Voastră, 


Am primit scrisoarea Excelenței Voastre, din 14 octombrie, şi sunt foarte 
recunoscător pentru invitația de a veni la laşi pentru Seminarul Interna- 
tional Istorico-Cultural şi Liturgic cu ocazia aniversării a 20 de ani de la 
căderea comunismului în România. Din păcate, obligaţiile pastorale stabi- 
lite deja dinainte nu îmi permit să particip personal la seminarul vostru. 

Prin această scrisoare aş vrea să subliniez importanța acestei schimbări 
la care a contribuit în mod substanțial slujitorul lui Dumnezeu loan Paul 
al II-lea, prin pontificatul său: învățătura centrată pe Cristos, răscumpără- 
torul omului, şi prin călătoriile apostolice în țările din Estul Europei. Pen- 
tru noi, în Polonia, dar şi pentru toate țările comuniste din Est, foarte 
importantă a fost omilia lui loan Paul al II-lea la Gniezno, de la 3 iunie 
1979, când pontiful vorbea ca „papă slav” despre rădăcinile creştine ale 
Europei şi punea accentul pe drepturile omului şi ale națiunilor. A vorbit 
despre solidaritatea morală care se naşte din crucea şi învierea lui Cristos. 

Ioan Paul al II-lea a pus accentul pe cei doi plămâni ai Europei necesari 
pentru a respira şi pe Duhul Sfânt, care este semn al unităţii între popoa- 
rele ce vorbesc diferite limbi: 


Astăzi, în sărbătoarea coborârii Duhului Sfânt în anul Domnului 1979, întor- 
cându-ne la acele momente de început ale creştinismului, nu putem să nu auzim 
alături de limba strămoşilor noştri şi celelalte limbi slave alăturate, prin care a 
început să vorbească atunci cenacolul larg deschis în fața istoriei. Mai ales, nu 
poate să nu audă aceste limbi primul papă slav din istoria Bisericii. Probabil de 
aceea Cristos l-a ales, poate de aceea Duhul Sfânt l-a condus, pentru ca el să 
introducă în comuniunea Bisericii înțelegerea cuvintelor şi a limbilor care încă 
mai sună straniu în urechile obişnuite cu sunetele romane, germanice, anglo- 
saxone, celte (Omilia de la Gniezno, 5). 


Intenţia lui loan Paul al II-lea era de a manifesta unitatea spirituală a 
Europei creştine şi, în acelaşi timp, culturale şi sociale. Punea accent 
atunci pe două mari tradiţii: a Occidentului şi a Orientului. Europa Orien- 
tală găzduia aceste minunate tradiţii care provin din noua Romă, Constan- 
tinopolul. Acest papă slav, martor al lui Cristos mort şi înviat, a venit pentru 

a da mărturie despre Cristos cel viu în sufletul Europei, despre Cristos cel 
viu în sufletele națiunilor care de mult timp l-au primit drept „cale, adevăr 
şi viață” (n 14,6). El însuşi a vorbit în fața întregii Biserici, Europei şi a 
lumii despre acele națiuni şi popoare de multe ori uitate. El a indicat căile 
care, în diferite modalităţi, conduc din nou la cenacolul Rusaliilor, la Cruce 
şi la Înviere. 

Mă unesc cu toți participanţii de la Seminarul internațional şi vă urez 
bogăţie de haruri de la Domnul şi protecţia maternă a Preasfintei Fecioare 
Maria, Maica Bisericii. 


Cu salutările mele cordiale, 
în Cristos, 


Cracovia, 30 octombrie 2009 


